**Cu privire la interzicerea**

**vaccinării pestei porcine clasice în Republica Moldova**

În temeiul prevederilor art. 22 alin. 7 și alin. 9 a Legii nr. 221-XVI din 19.10.2007 privind activitatea sanitar-veterinară, pct. 14 sbpct. 16), pct. 19 al Regulamentului cu privire la organizarea și funcționarea Agenției Naționale pentru Siguranța Alimentelor, aprobat prin Hotărârea Guvernului nr.14/2023 cu privire la organizarea și funcționarea Agenției Naționale pentru Siguranța Alimentelor, art.1.9.1 din Capitolul 1.9 din Codul Terestru privind recunoașterea oficială de către Organizația Mondială a Sănătății Animalelor (WOAH) a statutului de liber pentru pesta porcină clasică, precum și în scopul facilitării accederii ulterioare pe noi piețe externe cu produse de origine animală,

**ORDON:**

1. Se interzice vaccinarea profilactică contra pestei porcine clasice.

2. Vaccinarea poate fi admisă doar în cazul izbucnirii focarelor de pestă porcină clasică existând pericolul extinderii bolii în zona de protecţie sau chiar în zona de supraveghere sau, în cadrul Programului acţiunilor strategice de supraveghere, profilaxie şi combatere a bolilor la animale, de prevenire a transmiterii bolilor de la animale la om şi de protecţie a mediului.

3. Se interzice importul vaccinurilor contra pestei porcine clasice, decât în cazul efectuării unor vaccinări de necesitate (urgență) și doar pentru programele aplicate de către Agenția Națională pentru Siguranța Alimentelor în cazul eradicării focarelor sau în cazul riscului izbucnirii acestora.

4. Prezentul ordin nu aduce atingeri prevederilor Capitolului II din Legea nr.119/2018 cu privire la medicamentele de uz veterinar.

5. Prezentul ordin se publică în Monitorul Oficial și intră în vigoare la data publicării.

6. Controlul asupra executării prezentului ordin va fi exercitat de către Alexandr MANCIU, director general adjunct al Agenției Naționale pentru Siguranța Alimentelor.

**Director general Radu MUSTEAȚA**

Proiectul prezentului Ordin este elaborat de către Direcția sănătatea și bunăstarea animalelor:

\_\_\_\_\_\_\_\_\_\_\_\_\_\_ Cristina SÎRBU